projecte-aina/catalan_government_crawling huggingface dataset:
Mitjançant els nostres serveis de tramitació electrònica, es poden presentar declaracions dels impostos que gestiona per Tributs de Catalunya i pagar-los.
Per a la presentació de declaracions i pagament d'impostos a través d'Internet, els llocs web de les administracions donen accés a les respectives oficines virtuals, espais que permeten fer la presentació i el pagament de forma segura, ja que aquestes seus electròniques o oficines virtuals disposen de les mesures de seguretat necessàries.
Organisme de Gestió Tributària de la Diputació de Barcelona
Xaloc - Xarxa Local de Municipis de la Diputació de Girona
Organisme Autònom de Gestió i Recaptació de Tributs Locals de la Diputació de Lleida
Base - Gestió d'Ingressos de la Diputació de Tarragona
Agència Estatal d'Administració Tributària (AEAT)
Normalment, l'avís de pagament que rep la persona contribuent incorpora una referència que cal introduir abans de fer el pagament per Internet.
Aquesta referència, juntament amb el número de la targeta bancària, si coincideix el titular, sol ser suficient per poder pagar.
El pagament es pot realitzar amb total seguretat i confidencialitat, ja que es realitza des d'un entorn segur on les dades facilitades es codifiquen i no poden ser obtingudes ni manipulades per tercers.
Per a aquells tràmits en què es consulta o s'accedeix a informació personal o confidencial, i per aquells casos en què no es tingui l'avís de pagament, la tramitació electrònica requereix, per qüestions de seguretat, que la persona contribuent disposi de signatura electrònica.
La signatura electrònica es pot aconseguir de diverses maneres:
La utilització dels sistemes telemàtics per fer la presentació i el pagament de tributs és un avantatge que beneficia totes les parts: en primer lloc al contribuent, que pot fer la gestió des de qualsevol punt, sense haver-se de desplaçar i a l'hora que més li convé; i en segon lloc, a l'Administració tributària, que es beneficia de disposar de les dades des del mateix moment que es fa la gestió electrònica, amb la qual cosa s'aconsegueix major eficàcia en la gestió.
Els impostos mediambientals de caràcter estatal es justifiquen per estimular la millora en els nivells d'eficiència energètica i permetre assegurar una millor gestió dels recursos naturals per avançar en un model de desenvolupament sostenible.
Tracten d'internalitzar els costos mediambientals derivats de la producció de l'energia elèctrica i de l'emmagatzematge de combustible nuclear gastat o dels recursos radioactius.
Per a aquesta fi, existeixen tres impostos:
L'impost sobre el valor de la producció de l'energia elèctrica.
L'impost sobre la producció de combustible nuclear gastat i residus radioactius resultants de la generació d'energia nucleoelèctrica.
L'impost sobre l'emmagatzematge de combustible nuclear gastat i residus radioactius en instal·lacions centralitzades.
Trobareu tota la informació sobre els impostos mediambientals al web de l' AEAT (Agència Estatal d'Administració Tributària).
Podeu adreçar-vos a les oficines de l'Agència Estatal d'Administració Tributària.
Tributs de Catalunya ofereix un servei de finestreta única a través de 203 oficines tributàries repartides per tota la geografia de Catalunya.
Aquestes oficines, que s'han coordinat i interconnectat, pertanyen als organismes tributaris següents:
Podeu localitzar amb facilitat l'oficina més propera al vostre domicili a través del cercador d'oficines d'aquest mateix web.
L'Impost sobre Societats grava la renda de les persones jurídiques (societats, associacions, fundacions, etc.) i també la d'alguns ens sense personalitat jurídica que s'inclouen expressament com a subjectes passius de l'impost (fons d'inversió, fons de pensions, unions temporals d'empresa, etc.).
Trobareu tota la informació sobre l'impost de societats al web de l' AEAT (Agència Estatal d'Administració Tributària).
Podeu adreçar-vos a les oficines de l'Agència Estatal d'Administració Tributària.
Els Impostos especials són tributs que recauen sobre consums específics i graven, en fase única, la fabricació, importació i, si escau, la introducció en l'àmbit territorial intern, de determinats béns i també la matriculació de determinats mitjans de transport i la posada a consum de carbó.
Tenen la consideració d'Impostos especials els següents:.
Trobareu tota la informació sobre els impostos especials al web de l' AEAT (Agència Estatal d'Administració Tributària).
L'Impost sobre la renda de no residents grava la renda de les persones físiques o jurídiques que no són residents a l'estat espanyol, ja sigui que obtinguin aquestes rendes a través d'establiment permanent o sense establiment permanent.
Es considera que una persona física o jurídica opera mitjançant establiment permanent quan disposa, de forma continuada o habitual, d'instal·lacions o llocs de treball, en els que realitza tota o part de la seva activitat o actua en territori espanyol mitjançant un agent autoritzat per contractar, en nom i per compte del contribuent, que exerceix de forma habitual aquests poders.
Trobareu tota la informació sobre l'impost sobre la renda de no residents al web de l' AEAT (Agència Estatal d'Administració Tributària).
L'IRPF grava la renda de les persones físiques.
A efectes fiscals, s'entén per "renda" la totalitat dels rendiments de treball personal, capital i activitats empresarials o professionals, els guanys i pèrdues patrimonials, i també les imputacions de renda establertes per llei, independentment del lloc on s'hagin produït i sigui quina sigui la residència del pagador.
Trobareu tota la informació sobre l'Impost sobre la renda de les persones físiques al web de l' AEAT (Agència Estatal d'Administració Tributària).
L'impost sobre les activitats econòmiques grava l'exercici d'activitats empresarials, professionals o artístiques.
Trobareu tota la informació sobre l'Impost d'activitats econòmiques al web de l'organisme de gestió tributària corresponent:
Podeu adreçar-vos, per informar-vos, a les següents oficines:
O a les oficines de tributs de Catalunya:
L'impost sobre construccions, instal·lacions i obres grava la realització de qualsevol construcció, instal·lació o obra per a la qual calgui una llicència d'obres o urbanística.
És un tribut de caràcter potestatiu, és a dir, que solament s'ha de pagar si així ho ha aprovat l'Ordenança fiscal del municipi on es realitzin les construccions, instal·lacions o obres.
Trobareu tota la informació sobre l'Impost sobre construccions, instal·lacions i obres al web de l'organisme de gestió tributària corresponent:
Podeu adreçar-vos, per informar-vos, a les següents oficines:
L'impost sobre l'increment de valor dels terrenys de naturalesa urbana, més conegut popularment com a impost sobre plusvàlues, grava l'increment de valor que ha experimentat un terreny durant el temps que una persona ha estat propietària d'un pis, local o terreny o qualsevol immoble de naturalesa urbana.
Es tracta d'un tribut que té un caràcter potestatiu, que solament s'ha de pagar si així ho ha aprovat l'Ordenança fiscal del municipi on estigui situat el pis, local, terreny, o qualsevol immoble de naturalesa urbana, transmès.
Trobareu tota la informació sobre l'Impost sobre l'increment de valor dels terrenys de naturalesa urbana al web de l'organisme de gestió tributària corresponent:
Podeu adreçar-vos, per informar-vos, a les següents oficines:
L'impost sobre els vehicles de tracció mecànica grava la titularitat d'aquests vehicles aptes per circular per vies públiques.
Es considera vehicle apte per a circular per les vies públiques, aquells que estan donats d'alta al Registre de Vehicles de la Prefectura Provincial de Trànsit.
Trobareu tota la informació sobre l'Impost sobre vehicles de tracció mecànica al web de l'organisme de gestió tributària corresponent
Podeu adreçar-vos, per informar-vos, a les següents oficines:
L'impost sobre els béns immobles grava el valor dels béns immobles rústics, urbans i de característiques especials.
Concretament, grava la titularitat dels següents drets sobre béns immobles: d'una concessió administrativa; d'un dret real de superfície; d'un dret real d'usdefruit; i del dret de propietat.
Trobareu tota la informació sobre l'Impost sobre béns immobles al web de l'organisme de gestió tributària corresponent:
Els Cànons de residus estan formats per dues figures tributàries amb finalitat ecològica que contribueixen a finançar els costos que comporta la implantació de la gestió sostenible dels residus, i que gestiona l'Agència de Residus de Catalunya.
Aquestes figures tributàries són les següents:
a) Els cànon sobre la disposició del rebuig dels residus municipals.
b) El cànon de deposició controlada dels residus de la construcció
Per internet.Trobareu tota la informació sobre els cànons de residus al web de l' Agència de Residus de Catalunya.
Es tracta d'un conjunt de figures amb finalitat ecològica que contribueixen a finançar els costos dels serveis del cicle de l'aigua, com ara les despeses relacionades amb els sistemes de sanejament, dels embassaments i de la resta d'infraestructures de producció i transport de l'aigua.
Els Cànons de l'aigua es paguen mitjançant el rebut de l'aigua, i constitueixen un ingrés específic de l'Agència Catalana de l'Aigua, que es destina a les finalitats d'aquest ens públic.
Aquestes figures tributàries són les següents:
c) La tarifa d'utilització de l'aigua
d) El cànon d'ocupació o utilització
Per atendre les situacions de vulnerabilitat de la població menys afavorida, existeix un tipus de gravamen més reduït del cànon de l'aigua, l'anomenat cànon social, per garantir la cobertura de les necessitats bàsiques d'aigua.
Trobareu tota la informació sobre els cànons de l'aigua a web de l' Agència Catalana de l'Aigua
Podeu adreçar-vos a les oficines de l'Agència Catalana de l'Aigua.
Aquest tribut grava l'organització o la celebració de tota mena de jocs d'atzar, envit o atzar, com ara el joc del bingo, el joc en casinos, en màquines recreatives i d'atzar, en canòdroms i frontons, les rifes, les tómboles i les combinacions aleatòries.
Es pot consultar tota la informació sobre l'impost, i com fer la tramitació corresponent, al web de l' Agència Tributària de Catalunya:
Oficines de l'Agència Tributària de Catalunya
L'impost sobre el patrimoni grava el patrimoni net de les persones físiques.
A efectes fiscals, constitueix el patrimoni net de la persona física el conjunt de béns i drets de contingut econòmic de què sigui titular, deduint-ne les càrregues i els gravàmens que en disminueixen el valor, i els deutes i les obligacions personals de què hagi de respondre el titular.
Es pot consultar més informació sobre l'impost, i com fer la tramitació corresponent, al web de l' Agència Tributària de Catalunya:
Si heu rebut una notificació d'una provisió de constrenyiment i una carta de pagament emeses per Tributs de Catalunya significa que s'ha iniciat el període executiu per al pagament d'un deute que no ha estat satisfet dins el període de pagament voluntari, fet que genera l'aplicació de recàrrecs sobre el deute original.
Si voleu identificar el deute no satisfet amb major precisió, teniu dues opcions per conèixer el detall dels deute que se us reclama:
En tots dos casos, cal disposar de les següents dades:
- El NIF de la persona deutora (també el nom, si es truca al 012).
Es tracta d'un codi que figura al document que li ha estat enviat (carta de pagament, recordatori de deute no ingressat en període voluntari o notificació de diligència d'embargament).
Podeu consultar la relació dels principals tributs vigents a Catalunya, amb indicació sobre on obtenir més informació de:
- Tributs de la Generalitat, gestionats per l'Agència Tributària de Catalunya (ATC).
- Tributs locals, gestionats pels ajuntaments i per les diputacions.
- Tributs estatals, gestionats per l'Agència Estatal d'Administració Tributària (AEAT).
El web tributs.cat és la plataforma informativa de la xarxa Tributs de Catalunya, organisme creat l'any 2012 a partir de l'acord entre l'Agència Tributària de Catalunya i les diputacions de Barcelona, Tarragona, Girona i Lleida ( conveni marc de 19 de setembre de 2012 ), amb la voluntat de crear un marc de col·laboració estable en l'àmbit tributari que permeti el desenvolupament d'una gestió tributària catalana més pròxima a la ciutadania, especialment a través del servei de finestreta única.
Tributs de Catalunya, ha anat creixent, de manera que actualment, a més de les quatre diputacions, en formen part també diversos consells comarcals (la Segarra, la Selva, el Baix Empordà, el Ripollès i la Cerdanya), així com l'Ajuntament de Barcelona i l'Ajuntament de Sabadell.
Convenis signats amb ajuntaments, consells comarcals i diputacions en el marc de Tributs de Catalunya (web de l'Agència Tributària de Catalunya)
- Posar a disposició dels ciutadans una àmplia xarxa d'oficines per tot el territori de Catalunya per realitzar gestions tributàries.
- Oferir un nou servei de finestreta única tributària per facilitar la realització dels tràmits vinculats a la gestió dels tributs que duu a terme cadascuna de les entitats signants.
- Ampliar i apropar els serveis d'atenció i assistència als contribuents.
- Potenciar la lluita contra la morositat fiscal, coordinant i agilitzant les actuacions de recaptació dirigides als contribuents que no satisfan voluntàriament els deutes i eludeixen les obligacions fiscals.
Aquesta coordinació d'actuacions permite prioritzar la recaptació dels deutes pendents d'abonar a organismes amb seu a Catalunya i facilitarà una major proximitat entre el deutor i l'Administració a través de la xarxa d'oficines compartida.
- Intensificar i millorar la lluita contra el frau fiscal, propiciant els intercanvis d'informació tributària entre les entitats signants, especialment la que fa referència a béns patrimonials.
Tributs de Catalunya té la intenció d'intensificar la col·laboració entre les administracions tributàries catalanes, especialment en matèria de recaptació, i d'ampliar les gestions tributàries que es poden fer a través de la finestreta única.
Tributs de Catalunya és, en definitiva, una suma d'esforços que ha de revertir en un millor aprofitament dels recursos públics i que ha d'ajudar a bastir una administració tributària catalana reforçada, la hisenda pròpia de Catalunya.
El 7 de juliol ha tingut lloc, al Palau de la Generalitat, la reunió de coordinació estratègica de Tributs de Catalunya, en el transcurs de la qual l'Agència Tributària de Catalunya (ATC) i les diputacions de Barcelona, Girona, Tarragona i Lleida han signat nou convenis de col·laboració tributària.
El primer d'aquests convenis permetrà a l'Agència gestionar directament la recaptació executiva i desplegar completament les seves competències en aquesta matèria.
Així, l'ATC podrà dur a terme, per encàrrec, la subhasta de béns embargats per les diputacions d'aquells contribuents amb deutes tributaris i que queden fora del seu àmbit competencial per raó del territori.
Els deutes poden ser per: multes de trànsit, impagament de l'IBI, de les liquidacions en concepte de l'impost sobre l'increment de valor dels terrenys de naturalesa urbana (plusvàlua), o altres tributs de caràcter local.
D'acord amb el conveni, en un primer moment l'execució forçosa dels béns embargats es farà mitjançat subhastes públiques als locals de l'ATC.
La previsió és que l'any 2018 també es puguin fer telemàticament.
D'altra banda, també s'ha signat un conveni de col·laboració per a l'intercanvi d'informació tributària amb l'objectiu de lluitar contra el frau i la morositat fiscal, i un altre per a l'encàrrec del tractament de dades de caràcter personal amb la finalitat de garantir la protecció de les dades a les quals tindran accés totes les administracions que recaptin en via executiva per encàrrec d'una altra.
Finalment, l'ATC i les diputacions han signat sis convenis més per implantar vuit punts d'atenció al contribuent, en el marc del desplegament territorial de l'ATC, en els municipis següents: Berga, Móra d'Ebre, Valls, el Vendrell, Tremp, Solsona, Olot i Ripoll.
Aquestes són 8 de les 13 oficines compartides que l'Administració tributària de Catalunya obrirà, en col·laboració amb administracions supralocals (diputacions i consells comarcals) de la xarxa Tributs de Catalunya, arreu de la geografia catalana, el 4 de setembre vinent.
Altres municipis que també disposaran d'una oficina compartida són Cervera, Vielha, Vilanova i la Geltrú, Igualada i l'Hospitalet de Llobregat.
L'objectiu és acostar i fer més eficients els serveis que l'ATC ofereix al ciutadà, gràcies a una presència més intensa en el territori i amb la plena cooperació de les administracions locals.
Amb la signatura d'aquests nou convenis culmina la primera fase de construcció de la nova hisenda catalana, la qual —en paraules del president Puigdemont a la cloenda de l'acte— té la voluntat d'esdevenir moderna, independent i preparada per assumir la competència tributària plena.
El proper 4 de setembre l'Agència Tributària de Catalunya (ATC) culminarà el seu desplegament territorial amb l'obertura de 27 noves oficines arreu del territori català: 14 oficines territorials i 13 de compartides amb l'Administració local.
Aquestes 27 oficines se sumaran a les tres delegacions territorials de l'ATC a Girona, Tarragona i Lleida, als serveis centrals de Barcelona i a l'Oficina Territorial al Barcelonès Nord (Poblenou), que ja es va inaugurar el febrer passat, de manera que l'ATC passarà a tenir 32 oficines amb l'objectiu d'oferir un millor servei, més proper i eficient, als ciutadans.
Així, la xarxa d'oficines pròpies s'ampliarà fins a 15 amb les noves oficines territorials que obriran portes a Granollers, Manresa, Mataró, Sabadell, Sant Feliu de Llobregat, Terrassa, Vic, Vilafranca del Penedès, Figueres, la Bisbal d'Empordà, Santa Coloma de Farners, la Seu d'Urgell, Reus i Tortosa.
Els ciutadans hi podran trobar els serveis següents:
– Gestió d'expedients tributaris.
– Presentació d'autoliquidacions de tributs gestionats per l'ATC i recepció i registre de documentació relacionada amb aquests tributs.
– Informació sobre els tributs que gestiona l'ATC i les diputacions, els ajuntaments i altres ens locals adherits a Tributs de Catalunya.
Pel que fa a les 13 noves oficines compartides amb l'Administració local, vuit de les quals fruit dels acords signats amb les quatre diputacions catalanes el passat 7 de juliol, s'obriran a Igualada, Vilanova i la Geltrú, el Vendrell, Cervera, Olot, Valls, Móra d'Ebre, Solsona, Berga, Ripoll, Vielha, Tremp i l'Hospitalet de Llobregat, i prestaran els mateixos serveis que les oficines territorials tret de la gestió d'expedients tributaris.
Les 32 oficines amb què l'ATC comptarà al setembre, juntament amb els 161 punts d'informació i finestreta única de la xarxa Tributs de Catalunya, representen un total de 193 punts d'atenció i assistència tributària als contribuents, amb els quals l'Agència Tributària de Catalunya s'acosta encara més al ciutadà i guanya eficiència en els serveis que li ofereix, gràcies a una presència més intensa al territori.
L'obertura de les noves oficines de l'ATC és un moment essencial en el procés de construcció d'una nova hisenda catalana, innovadora, moderna, independent i preparada per assumir competències tributàries plenes.
Avui, 20 de març, comencen a prestar el servei de finestreta única amb l'Agència Tributària de Catalunya (ATC) sis noves oficines de la xarxa Tributs de Catalunya, situades a la Bisbal d'Empordà, Palamós, Platja d'Aro, Calonge, Puigcerdà i Ripoll, i en les adreces següents:
Oficina de la Bisbal d'Empordà (Consell Comarcal del Baix Empordà)
Oficina de Platja d'Aro (Consell Comarcal del Baix Empordà)
Oficina de Ripoll (Consell Comarcal del Ripollès)
Les oficines de la xarxa Tributs de Catalunya presten els serveis següents:
– Atenció a les persones a qui s'ha notificat una provisió de constrenyiment de Tributs de Catalunya.
– Recepció i registre de documentació i d'autoliquidacions relacionades amb els tributs que gestiona l'ATC.
– Informació i assistència general i bàsica en relació amb els tributs que gestionen les diputacions catalanes i l'ATC.
– Emissió de certificats d'estar al corrent d'obligacions tributàries i de duplicats de les cartes de pagament.
Amb aquestes sis noves oficines, la xarxa de finestreta única tributària Tributs de Catalunya ja disposa de 168 oficines d'atenció als contribuents, que, sumades a les 32 oficines de l'ATC, representen un total de 200 oficines repartides arreu del territori amb què l'Administració tributària catalana es vol apropar als ciutadans, d'una manera personalitzada, per oferir-los un servei més eficient, accessible i de qualitat.
El dia 1 de març del 2019 l'Organisme de Gestió Tributària (ORGT) de la Diputació de Barcelona ha posat en marxa el nou servei de cita prèvia a tota la seva xarxa d'oficines.
Amb la finalitat de millorar l'atenció presencial als ciutadans, ha establert de forma obligatòria el servei de cita prèvia per a la majoria de tràmits i consultes que habitualment requereixen els contribuents dels municipis i altres ens públics que han delegat les funcions de gestió i/o recaptació dels seus ingressos públics a la Diputació de Barcelona.
Aquest nou servei s'implanta en un moment en què ja és possible realitzar la majoria de tràmits des de la seu electrònica d'aquest organisme, la qual cosa permet que el ciutadà no s'hagi de traslladar a les oficines i pugui fer qualsevol tràmit de manera telemàtica a qualsevol hora tots els dies de l'any.
Així, s'ofereix un servei total als contribuents amb caràcter de disponibilitat 24x7x365.
El servei de cita prèvia a les oficines de l'ORGT de la Diputació de Barcelona es pot sol·licitar des de l'enllaç següent:
Més informació sobre la sol·licitud de cita prèvia a les oficines de l'ORGT (casos en què no és obligatori demanar cita i altres requisits):
En data 7 de febrer de 2020 s'ha signat l'Addenda al Conveni de 21 de març de 2019 de col·laboració entre l'Agència Tributària de Catalunya i l'Ajuntament de Fogars de la Selva en matèria tributària a partir d'intercanvis d'informació en el marc de la prevenció i reducció del frau fiscal i dels incompliments tributaris.DOGC núm. 8111, de 14.4.2020).
Amb aquesta signatura s'amplia l'objecte del Conveni de 21 de març a l'intercanvi d'informació en matèria tributària dins del marc de la lluita contra el frau fiscal, els incompliments tributaris i la morositat fiscal, i determinar la informació amb transcendència tributària que han de comunicar-se recíprocament i periòdicament les parts signants, per al compliment de les seves funcions en tots els ordres de gestió, liquidació, inspecció i recaptació dels tributs, a l'empara del que disposen el text refós de la Llei reguladora de les hisendes locals, el Codi tributari de Catalunya, la Llei 58/2003, de 17 de desembre, general tributària.
La signatura d'aquesta addenda suposa un nou pas en la consolidació de Tributs de Catalunya com a xarxa que té com un dels seus objectius potenciar la lluita contra la morositat fiscal, coordinant i dotant d'agilitat les actuacions de recaptació dirigides als contribuents que no satisfan voluntàriament els seus deutes i eludeixen les seves obligacions fiscals.
Convenis signats amb ajuntaments, consells comarcals i diputacions en el marc de Tributs de Catalunya (web de l'Agència Tributària de Catalunya)